**KRATKE VAJE ZA RAZMIGANJE MOŽGANČKOV PRED ŠOLSKIM DELOM**

* NAŠTEJ 10 ŽIVALI NA P
* NA LISTEK NAPIŠI 10 PREDMETOV, NATO NAREDI ŠOLSKE NALOGE ZA DANŠNJI DAN. PO OPRAVLJENEM ŠOLSKEM DELU POSKUSI NAŠTETI VSE NAPISANE BESEDE.
* SESTAVI POVED, KI VSEBUJE SAMO BESEDE M. (Primer za poved na S: **S**aša **s**labo **s**muča.)
* NAŠTEJ ČIM VEČ PRIDEVNIKOV ZA ŽOGO (Kakšna? Katera ? Čigava?)
* ZAPIŠI IME ZA VSAKO ČRKO ABECEDE (A – Ana, B – Bine…)
* POIŠČI ČIM VEČ RIM NA BESEDO **LONEC**
* NARIŠI LEŽEČO OSMICO (**ꝏ**) NAJPREJ Z DESNO ROKO IN MODRO BARVO, NATO ŠE Z LEVO ROKO IN RDEČO BARVO
* IGRAJ IGRO SPOMIN ALI DOBBLE (če jo imaš)
* PRIPRAVI LIST IN PISALO, TER NAPISANE BESEDE NAPIŠI OD DESNE PROTI LEVI: OTVA, ANANAB, LOTS, ATEKAR, ALOŠ
* ZAPIŠI 5 BESED, KI SE KONČAJO NA ČRKO O
* PRIPRAVI LIST IN PISALO. IZ ČRK DANIH BESED SESATVI ČIM VEČ NOVIH BESED: ZOBOZDRAVNICA, VINOGRADNIŠTVO, LOKOSTRELSTVO
* PO SPOMINU ČIM BOLJ NATANČNO NARIŠI SVOJO UČITELJICO ☺
* PREDSTAVLJAJ SI (LAHKO ZAPREŠ OČI), DA SI SREDI ŽIVALSKEGA VRTA. KAJ BI SLIŠAL? ZAPIŠI NA LIST.
* NAPIHNI BALON. IZMENIČNO GA ODBIJAJ Z DESNO IN LEVO ROKO, NE DA BI PADEL NA TLA. LAHKO SE TUDI USEDEŠ NA TLA IN POSKUSIŠ ODBIJATI Z NOGO.
* IZ DANIH ČRK SESTAVI BESEDO – UPORABI VSE ČRKE: U, N, N, Č, R, A, I, L, K. IZ ISTIH ČRK SESTAVI ČIM VEČ RAZLIČNIH BESED, ZAPIŠI JIH NA LISTEK.
* PROSI NEKOGA NAJ TI PREBERE SPODNJO PESMICO. VSAKIČ, KO ZASLIŠIŠ BESEDO MRAVLJICA, NAREDI POČEP.

HUDA MRAVLJICA

Bila je huda mravljica,

šest črnih nog je imela,

je migala, je vohala,

je čisto ponorela.

Bila je huda mravljica,

po trgu je hodila,

lončarju je čez piskre šla,

pa vse mu je pobila.

In kamorkoli je prišla,

so vsi pred njo bežali,

je pokalo, je stokalo,

pod njenimi stopali.

Oj, mravljica požrešnica,

le kaj je naredila!

Še bika je pohrustala,

samo roge pustila.

Seveda to je čisto res,

le kaj se bik šopiri,

šest črnih nog 'ma mravljica,

a bik ima le štiri.

Če slišiš hudo mravljico

po svetu godrnjati.

Obrni se in zbeži proč,

 kar zmorejo podplati.